ব্যারাকপুরে শুট আউট, গুরুতর আহত যুবক

কলকাতা: ব্যারাকপুর চলল গুলি (Barrackpore Shoot Out)। বুধবার চিড়িয়ামোড়ের (Barrackpore Chiriamore) পাইপ রোডে ওয়ান শাটার থেকে এক রাউন্ড গুলি চলে। গুলিতে যখম হন এক ব্যক্তি। আহত অবস্থায় ওই ব্যাক্তিকে উদ্ধার করে হাসপাতালে ভর্তি করা হয়েছে। খোদ ব্যারাকপুর পুলিশ কমিশনারের অফিসের অদূরে ঘটেছে এ ঘটনা। প্রতক্ষ্যদর্শীদের দাবি, দুজন দুষ্কৃতী বাইকে করে এসে গুলি চালিয়ে চম্পট দেয়। আহত যুবককে বেলঘড়িয়ার এক বেসরকারি হাসপাতালে চিকিৎসার ভর্তি করা হলেও, পরে আহত যুবককে স্থানান্তরিত করা হল কলকাতার হাসপাতালে।

ব্যারাকপুর সবজি মহল আবদালি বাজার এলাকায় থাকা পুরানো ইলেকট্রিক সাপ্লাইয়ে গুলি চলার ঘটনা ঘটে বুধবার বিকেলে। গুলির আওয়াজ পেয়ে স্থানীয় বাসিন্দারা পুরনো ইলেকট্রিক সাপ্লাইয়ের ভিতরে গেলে দেখতে পান মহম্মদ ইমদাদ নামের এক যুবক গুলিবিদ্ধ অবস্থায় পড়ে রয়েছে। তাকে উদ্ধার করে নিয়ে যাওয়া হয় ব্যারাকপুর বি এন বসু মহকুমা হাসপাতালে। সেখানে অবস্থার অবনতি হওয়ায় তাকে কলকাতার হাসপাতালে স্থানান্তরিত করা হয়। ঘটনার খবর পেয়ে ঘটনাস্থলে আসেন ব্যারাকপুর পুলিশ কমিশনেররেটের অতিরিক্ত উপ নগরপাল মধ্য ইন্দ্র বদন ঝা,অতিরিক্ত উপ নগরপাল ব্যারাকপুর মহম্মদ বদরুজ্জামান,টিটাগড় থানার ভারপ্রাপ্ত পুলিশ আধিকারিক তাপস কুমার নস্কর সহ বিশাল পুলিশ বাহিনী।

আরও পড়ুন: ব্যাহত মেট্রো পরিষেবা, স্টেশনে স্টেশনে যাত্রীদের ভিড়, জখম মহিলা

স্থানীয় সূত্রের খবর, ব্যারাকপুরের আবদালি বাজারের পাশেই রয়েছে বিদ্যুৎ দফতরের একটি পরিত্যক্ত বিল্ডিং। সেখানেই এদিন গুলি চালানোর ঘটনা ঘটে। পুলিশের অনুমান, পুরনো কোনও শত্রুতার জেরেই এই গুলি কাণ্ড। তবে ঘটনাস্থলের অদূরেই পুলিশ কমিশনারের অফিস। স্বভাবতই, নিরাপত্তা নিয়ে প্রশ্ন তুলছেন স্থানীয়রা।

অন্য খবর দেখুন